钦定古今图书集成/理学汇编/字学典/第153卷 > 《以剡笺寄赠陈待诏》陈端
## 钦定古今图书集成/理学汇编/字学典/第153卷 > 《以剡笺寄赠陈待诏》陈端

云母光笼玉楮温，得来元自剡谿𣸣。清涵天姥峰头
雪，润带金庭“谷口云。”九万未充王内史，百番聊赠杜
参军。从知醉里纵横墨，不到羊欣白练裙。

齐萧子良《答王僧虔启》：“子邑之纸，妍妙辉光，仲将之
墨，一点如漆，伯英之笔，穷神尽意，妙物远矣，邈不可
追。”

唐李峤《上高长史启》：“用回秦肆，轻悬吕氏之金；持入
周京，即贵洛阳之纸。”

宋欧阳修《回韩学士启》：“给札挥毫，耸如墙而骇目；奏
篇称善，喧纸贵以传都。”

杜甫诗：“春兴不知凡几首，衡阳纸价顿能高王建《宫词》：“每日进来金凤纸，殿头无事不教书。”
元稹诗：“麦纸侵红点，兰灯焰碧膏。”

白居易《寄微之》诗：“君问西州城下事，醉中叠纸为君
书。”

李商隐《送崔玨往西川》诗：“浣花笺纸桃花色，好好题
诗咏玉钩。”

《韩偓诗》：“锦囊封了又重开，夜深窗下烧红纸。”

陆龟蒙诗：“宣毫利若风，剡纸光如月。”

《花蕊夫人宫词》：“擘开五色销金纸，碧锁窗前学草书。”
欧阳修诗：“剡藤莹滑如玻璃。”

黄庭坚诗：“剡藤蜀茧照松烟。”

《汉书司马相如传》：“相如著《子虚之赋》，上读而善之，乃
召问。相如曰：‘此乃诸侯之事，未足观，请为天子游猎
之赋’。”上令尚书给笔札。〈注〉“札”，《木简》之薄小者也。时未
用纸，故给札以书。

《后汉书蔡伦传》：“伦为尚方令，永元九年，监作秘剑及
诸器械，莫不精工坚密，为后世法。自古书契多编以
竹简，其用缣帛者谓之为纸。缣贵而简重，并不便于
人。伦乃造意，用树肤麻头及敝布鱼网以为纸。元兴
元年奏上之。帝善其能，自是莫不从用焉。故天下咸
称蔡侯纸。”

《零陵先贤传》：“蔡伦字仲敬，零桂人。少负才名，官常侍，
造纸有声。”

《湘中记》：“耒阳县北有蔡伦宅，宅西有一石臼，云是伦
春纸臼也。”

《书断》：“左伯字子邑，东莱人。甚能作纸。汉兴，用纸代简。
至和帝时，蔡伦工为之，而子邑尤行其妙。”

《晋书何曾传》：“曾性奢豪，务在华侈，人以小纸为书，敕
记室勿报。”

《刘卞传》：“卞入太学试经，为台四品。吏访问，令写黄纸
一鹿车。卞曰：‘刘卞非为人写黄纸者也’。”

《拾遗记》：张华字茂先，挺生聪慧之德，好观秘异图纬
之部，捃采天下遗逸，自书契之始，考验神怪，及世间
闾里所说，造《博物志》四百卷，奏于武帝。帝诏诘问：“卿
才综万代，博识无伦，远冠羲皇，近次夫子，然记事采
言，亦多浮妄，宜更删翦，无以冗长成文。昔仲尼删《诗》
《书》，不及鬼神幽昧之事，以言怪力乱神，今卿《博物志》，
惊所未闻，异所未见，将恐惑乱于后生，繁芜于耳目。
可更芟截浮疑，分为十卷，即于御前赐青铁砚”，此铁
是于阗国所出，献而铸为砚也。赐麟角笔，以麟角为
笔管，此辽西国所献。侧理纸万番，此南越所献。后人
言陟里与侧理相乱，南人以海苔为纸，其理纵横邪
侧，因以为名。帝常以《博物志》十卷置于函中，暇日览
焉。

《妮古录》：晋文帝赐蜜香纸万幅，令杜武库写《春秋》。
裴启《语林》：王右军为会稽谢公，就乞笺纸，库中惟有
九万枚，悉与之。桓宣武云：“逸少不节。”

《珍珠船》《兰亭》，会者四十一人，羲之制序，用蚕茧纸，鼠
须笔，遒劲绝代。

《东宫旧事》：“皇太子初拜，给缥红纸各一百枚。”

《桓灵宝伪事》，诏命平淮，作青赤缥练桃花纸，使极精，
令速作之。

《广博物志》：杨君、许长史共书《洞房经》于小碧笺纸，又
曰“篆书白麻纸。”

《邺中记》：“石虎诏书，以五色纸著凤凰口中，令衔之飞
下端门。”

《异苑》：义熙中，刘毅镇江州，为卢循所败，惼懆逾剧。及
徙荆州，益复怏怏。尝伸纸作书，约部将王亮储兵作
逆。忽风展纸不得书，毅仰天大诟，风遂吹纸入空，须
臾碎裂如飞雪纷下。未几，高祖南讨，毅败擒斩。
《宋书·孔觊传》，觊弟道存，从弟徽颇营产业，二弟请假
东还，觊出渚迎之，辎重十馀船，皆是绵绢纸席之属。
觊见之，伪喜谓曰：“我比困乏，得此甚要。”因命上置岸
侧。既而正色谓道存等曰：“汝辈忝预士流，何至还东
作贾客邪？”命左右取火烧之，烧尽乃去。

《张永传》：“永有巧思，为太祖所知，纸及墨皆自营造。上
每得永表启，辄执玩咨嗟，自叹供御者了不及也。”
《南史阮孝绪传》：“孝绪年十馀岁，随父为湘州行事，不
书官纸，以成亲之清白。”

《丹阳记》：江宁县有银纸官署，齐高帝造纸之所也。尝
造银光纸赐王僧虔，一云“凝光。”

《颜氏家训》《勉学》篇：“义阳朱詹，世居江陵，后出扬都。好
学，家贫无资，累日不爨，乃时吞纸以实腹《唐书百官志》：“校书郎有熟纸装潢匠八人，秘书监有
熟纸匠十人。”

《地理志》：“江南道，盖古扬州南境，厥贡金、银、纱、绫、蕉、葛、
绵、练、鲛革、藤纸、丹砂。”

《艺文志》：“集贤书院，学士通籍，出入太府，月给蜀郡麻
纸五千番。”

《云仙杂记》：“贞观中，太宗诏用麻纸写敕。高宗以白纸
多虫蛀，尚书省颁下州县，并用黄纸。”

薛稷为纸封九锡，拜楮国公、白州刺史统领《万字军》
界道中郎将。

《澄怀录》：“永徽中，定州僧欲写《华严经》”，先以沉香种楮
树，取以造纸。

《云仙杂记》：“元装以回锋纸印普贤像，施于四众，每岁
五驮无馀。”

《唐书杜暹传》：暹补婺州参军，秩满归，吏以纸万番赆
之，暹为受百番，众叹曰：“昔清吏受一大钱，何异哉！”
《韦陟传》：陟常以五采笺为书记，使侍妾主之，以裁答
受意而已，皆有楷法。陟唯署名，自谓所书陟字若五
朵云。时人慕之，号“郇公五云体。”

《法书要录》：“萧公名诚，兰陵人，梁之后，拜右司员外郎。”
善造斑石文纸，用西山野麻及虢州土榖，五色光滑，
殊胜子彭。

《澄怀录》：陆羽撰《怀素传》，疏放不拘细行，饮酒以养性，
草书以畅志。贫无纸，乃种蕉叶万馀株，以供挥洒。人
问之，曰：“吾种纸耳。”

《云仙杂记》：“萧颖士少梦有人授纸百番，开之皆是绣
花，又梦裁锦，因此文思大进。”

《唐书日本传》：“建中元年，使者真人兴能献方物。兴能
善书，其纸似茧而泽，人莫识。”

《记事珠》：杨炎在中书后阁糊窗，用桃花纸涂以冰油，
取其明甚。

段九章诗成无纸，就窗裁故纸，连缀用之。九章，字惠
文。

《全唐诗话》：裴思谦及第后，作红笺名纸十数，诣平康
里，因宿于里中，赋诗云：“银缸斜背解鸣珰，小语偷声
贺玉郎。从此不知兰麝贵，夜来新染桂枝香。”

《续博物志》：“元和中，元稹使蜀。营妓薛涛造十色彩笺
以寄元稹于松花笺上寄诗赠涛。蜀中松花纸、杂色
流沙纸、彩霞金粉龙凤纸，近年皆废，唯馀十色绫纹
纸尚在。”

《牧竖闲谈》：“元和中，成都乐籍薛涛者，乃营妓中之尤
物也。元稹、微之知有薛涛，未尝识面。初授监察御史，
出使西蜀，得与薛涛相见。自后元公赴京，薛涛归浣
花，浣花之人多造十色彩笺。于是涛别模新样小幅
松花纸，多用题诗，因寄献元公百馀幅。”

《侍儿小名录》：“崔氏莺莺婢曰红娘，尝为崔持彩笺以
授张生。”

《唐书萧仿传》：仿子廪，第进士，迁尚书郎。仿领南海，解
官往侍，为人退约少合。南海多谷纸，仿敕诸子缮补
残书，廪谏曰：“州距京师且万里，书成不可露，赍必贮
以囊箧，贪者伺望，得无薏苡嫌乎？”

《童子神通录》：姜澄十岁时，父苦无纸，澄乃烧糠熁竹
为纸，以供父。澄小字洪儿，乡人号“洪儿纸。”

《清异录》：王丞相溥还政闲居，四方书牍答报皆手笔，
然不过百字目前事，与亲党相闻，倦于纸札封叠，造
赤漆小版书其上，仆吏以帊蒙传去，虽一时间可发
数十。公自为木笺，前后加颊拒，安抽面以启闭，字湿
则能护之，故又有“漆方士漆雕开”之名。

先君畜白乐天墨迹两幅，背之右角有方长小黄印，
文曰：“剡溪小等”，月面松纹纸。臣彦古等上。

舒雅才韵不在人下，以戏狎得韩熙载之心。一日，得
海螺甚奇，宜用滑纸，以简献于熙载，熙载喜受之。
少师杨凝式，书画独步，一时，求字者纸轴堆叠若垣
壁。少师见则浩叹曰：“无奈许多债主，真尺二冤家也。”
少时怪阎立本戒子弟勿习丹青，年长以来，始觉以
能为累。

姚𫖮子侄，善造五色笺，光紧精华。砑纸版，乃沉香刻
山水、林木、折枝花果、狮凤、虫鱼、寿星、八仙、锺鼎文，幅
幅不同，文缕奇细，号“砑光小本。”

《述古书法纂》：“霍小玉取珠珞缝绣囊中，出越妓乌丝
襕素段三尺，以授李生，生多才思，援笔成章。”

萧贯梦至宫庭，有妇人授贯纸曰：“此所谓《衍波笺》，烦
赋《宫中晓寒歌》。”

《云仙杂记》：罗隐喜笔，工苌凤语之曰：“笔，文章货也。吾
以一物助子取高价。”即赠雁头笺百幅。士夫闻之，怀
金问价，或以彩罗大组换之。

《五代史何泽传》：五代之际，课州县出纸，号为“蠲纸。泽
上书言其敝，明宗下诏，悉废户部蠲纸。”

《珍珠船》李后主留意笔札，所用“澄心堂纸、李廷珪墨，
龙尾砚”，三者为天下冠。

张仲舒在广，天雨绛罗笺甚多《家王故事》。先臣镇东南日，尝大会宾客，食鳖𦡱，而庖
人因刀伤手，以纸濡血，纸堕食器中。先臣得之，遂藏
于袖，且顾左右曰：“无令掌膳者知。”

《宋史勃泥国传》：“太平兴国二年，其王向打遣使赍表，
以数重小囊缄封之，非中国纸，类木皮而薄，莹滑，色
微绿，长数尺，阔寸馀，横卷之。”

《神宗本纪》：元丰七年三月“壬戌，诏赐鬼章写经纸，还
其所献马。”

《眉公笔记》：虞世和甫，名士，善医，公卿争邀致，而性不
可驯狎，往往尤忽权贵，所得赂旋以施贫者。最爱黄
庭坚，常言：“黄孝于亲，吾爱重之。”每得佳墨精纸，必归
鲁直。

《却扫编》：南都王仲至侍郎其子彦朝云：“其先人每得
一书，必以废纸草传之。又求别本参较至无差误，乃
缮写之，必以鄂州蒲圻县纸为册，以其紧慢厚薄得
中也。”

《避暑录话》：晏元献平居书简及公家文牒，未尝弃一
纸，皆积以传书，虽封皮亦十百为沓。暇时手自持熨
斗贮火于旁，炙香匙亲熨之，以铁界尺镇按上，每读
得一故事，则书以一封皮，后批“门类。”按书史传录，盖
今类要也。王莘乐道尚有数十纸，余及见之。

《翰墨丛记》：梁景不善书，每起草必用蜀笺。赵安仁善
书，起草必用旧纸，人号“二背。”

《玉照新志》：自绍兴讲和以来，北使经由，官私牌额，悉
以纸覆之，盖常年之例。隆兴间，北使往天竺山烧香，
过太学门，临安尹命官吏持纸羃“太学”二字，有直学
程宏图者，襕幞立其下曰：“太学贤士之关，国家储才
之地，何歉于远裔？”坚执不令登羃。吏以白尹，尹以上
闻，阜陵嘉叹久之，遂免，至今循之。

《岩下放言》：士人郭晖，因寄妻问误封一白纸去。细君
得之，乃寄一绝云：“碧纱窗下启缄封，尺纸从头彻尾
空。应是仙郎怀别恨，忆人全在不言中。”

《江宁府志》：后主造澄心堂纸，甚为贵重。宋初纸犹有
存者，欧公曾以二轴赠梅圣俞，梅以诗谢曰：“江南李
氏有国日，百金不许市一枚。当时国破何所有，帑藏
空竭生莓苔。但存图书及此纸，弃置大屋墙角堆。幅
狭不堪作诏命，聊备麤使供鸾台。”相传《淳化阁帖》皆
此纸所拓，欧阳公《五代史》亦用此属草。

《趋朝事类》尚书省施行事。以由拳山所造纸，每张三
文，与免户役。

《琅嬛记》：姚月华笔札之暇，时及丹青花卉翎毛。尝为
杨生画芙蓉匹鸟，约略浓淡，生态逼真。杨喜不自持，
觅银光纸裁诗谢之。

宋迁以霞光笺裁作小番，长尺广寸，实素鱼锦囊中
遗试莺，谓之“新尺一。”

《辍耕录》：王古心先生《笔录》内一则云：“方外交青龙镇
隆平寺主藏僧永光，字绝照，访予观物斋时已八十
有四。话次，因问光：前代藏经接缝如一线，日久不脱，
何也？”光云：“古法用楮树汁、飞面、白芨末三物，调和如
糊，以之黏接纸缝，永不脱解，过如胶漆之坚。”先生，海
上人。

《明会典》：“洪武二十六年定，凡每岁印造茶盐引由、契
本、盐粮勘合等项合用纸札，著令有司抄解。其合用
之数，如库缺少，定夺奏闻，行移各司府州，照依上年
纸数抄造解纳。如遇起解到部，随即辨验堪中，如法，
差人进赴乙字库收贮听用。”产纸地方分派造解额
数：陜西十五万张，湖广十七万张，山西十万张，山东
五万五千张，福建四万张；北平十万张，浙江二十五
万张；江西二十万张；河南五万五千张，直隶三十八
万张。

凡本部公用各色纸札、每年三十一万四千九百五
张。行都察院见收囚人纸内、四季关领应用。年终题
知。其岁用白榜纸、永乐间题准、坐派安庆府额办一
万六千八百张。遇闰加派一千四百张解部

凡宝钞司年例抄造供用草纸七十二万张。御用监
成造香事草纸一万五千张。共七十三万五千张。合
用石灰木炭、铁器木植等料、俱工部派办

《畜德录》：蹇义善书，成祖手授金龙文笺，命书外国诏，
偶落一字，奏曰：“臣敬畏之深，辄复有此。”上曰：“朕亦有
之，此纸艰得，姑注之耳。”对曰：“示信远人，岂以是惜。”深
然之，复授以笺。

《明会典》：“凡各处进到纸札，宣德七年，令不依原式，及
水湿不堪者，本部行移本处，抄来，赔补原数。九年，以
福建进到纸札，不合原式，及麤薄不堪，令按察司治
提调官罪。”

“凡合用盐引”、“勘合等项纸札，宣德九年，令商人纳价
收买，各省免派。”凡乙字库各色供应纸张缺乏，工部
召买，多寡不等，或量派出产地方抄解，不拘年例。
凡白榜纸高四尺四寸，阔四尺，十年一次题派。各省
办送一百二十万张，贮乙字库。或遇缺乏，召买随行

《谿山馀话》：邓肃字志宏，沙县人，号栟榈，有栟榈先生
文集。栟榈山水奇绝，今属永安县。志宏有文行，与朱
韦斋先生交好。一日韦斋觞客，栟榈以冠带寓之，醉
起，韦斋曰：“留以质纸笔。”明日如约。韦斋受笔还冠，而
以纸少留带曰：“傥无千幅竟不还。栟榈。为寄”一诗曰：
“归帽纳毫真得策，要笺留带计还疏。公如买菜苦求
益，我已忘腰何用渠。闭户羽衣聊自适，推窗柿叶对
人书。帝都声价君知否？寄付新传折槛朱。”前辈风流
调笑，蔼蔼若此。

《云蕉馆纪谈》：“浣花溪自唐薛涛后，能以溪水造笺者
绝少。自明玉珍守蜀时，有郡人陆子良能之，巧过于
涛。珍于溪上建捣锦亭，置笺户十馀家，令子良领其
事。笺有桃花、凤彩、云样、锦幅等名。子良死，今不复有
矣。”

《妮古录》：“元李氏有古纸，长二丈许，光泽细腻，相传四
世，请赵文敏书。文敏不敢落笔，但题其尾。至文征仲，
止押字一行耳，不知何时乃得书之。”

《洛阳县志》：吴道行为人绳趋矩步，虽饔飧不继，未尝
一事干谒。严冬糊纸被自覆，或曰：“纸被温欤？”曰：“纸被
那能温，惟借其片段，便加衣服耳。”

《述古书法纂》：《好畤侯传》谓楮为华阴。楮知白，字守元，
号好畤侯《文馆书史》。

《杭州府志》：“馀杭有山，名曰由拳，旁有由拳村，出藤纸。”

《王右军集麻纸帖》云：“下近欲麻纸适成，今付三百写。
书竟，访不得其入，示之。”

唐《国史》补纸，则有越之“剡藤苔笺，蜀之麻面、屑末、滑
石、金花、长麻、鱼子十色笺”，扬之“六合笺，韶之竹笺，蒲
之白蒲薄重抄，临川之滑薄。”又宋亳间有织成界道
绢素，谓之“乌丝栏”、“朱丝栏，又有茧纸。”

《翰林志》：凡赐与征召、宣索处分曰“诏”，用白藤纸。凡道
观荐告词文，用青藤纸，朱字，谓之“青词。”

凡将相告身，用金花五色绫纸。

《云仙杂记》：“养笔以硫黄酒舒其毫；养纸以芙蓉粉借
其色；养砚以文绫盖贵乎隔尘；养墨以豹皮襄，贵乎
远湿。”逢溪子遵之。

以竹梢甘露和天南星渍纸一宿，裁之，刀去如飞。
治纸之昏而不染墨者，用“雨点螺”磨纸左右三千下，
其病去矣。

《清异录》：“蔡邕非纨素不下笔书篆，老贼古奸太多，魏
晋人墨迹，类是第一等楮先生可谓自重。今人不择
纸而书，已纳败阙。更有用故纸者，字之大厄也。
自纸行于世，简牍之制遂绝。予曾与所亲计，当取江
湖大竹，火上出汗，候色变白，磨莹破之，阔半寸，长七
寸，厚三分，两两胶固，面目在外，细线为绳，三道编联，
使卷”舒快利。每片书字一行密则倍不欲人见者。加
囊封宜号“还元竹。”终以身未至南，但成谩语。

《王氏谈录》：“公言：唐裴、郑二家书仪皆云：凶书须好纸
缮写，似非宁戚之义，不若以生纸书之，语言字札，质
朴为称。”

东坡《志林》：杜几先以此纸求予书云：“大小不得过此。”
且先于卷首自写数字，其意不问工拙，但恐大字费
纸不能多耳。严子陵若见，当复有卖菜之语。无以惩
其失言，当干没此纸耳。

昔人以海苔为纸，今无复有。今人以竹为纸，亦古所
无有也。王逸少《竹叶帖》，长安丘氏传宝之，今不知所
在。三十年前，见其摹本于雷寿。

川纸，取布头机，馀经不受纬者治作之，故名“布头笺。”
此纸冠天下，六合人亦作，终不及尔。

李献之遗予《天台玉版》，殆过澄心堂，顷所未见。
《东坡题跋》：“成都浣花溪水，清滑异常，以沤麻楮作笺
纸，紧白可爱，数十里外便不堪造，信水之力也。”扬州
有蜀冈，冈上有大明寺井，知味者以谓与蜀水相似，
西至六合，冈尽而水发，合为大溪。溪左右居人亦造
纸，与蜀产不甚相远。自十年以来，所产益多，工亦益
精。更“数十年，当与蜀纸相乱也。”

《石林燕语》：“唐中书制诏有四，封拜册书用简，以竹为
之，画旨而施行者，曰发，曰敕，用黄麻纸；承旨而行者
曰敕，牒，用黄藤纸。赦书皆用绢黄纸，始贞观间。或曰：
取其不蠹也，纸以麻为上，藤次之，用此为重轻之辨。”
学士制不自中书出，故独用白麻纸而已，因谓之白
麻。今制不复以纸为辨，号为白麻者，亦池州楮纸耳。
曰“发”，曰“敕”，盖今手诏之类。而敕牒乃尚书省牒，其纸
皆一等也。

《资暇录》：“松花笺，代以为薛涛笺”，误也。松花笺其来旧
矣。元和初，薛涛尚斯色，而好制小诗，惜其幅大不欲
长，乃命匠人狭小之。蜀中才子既以为便，后减诸笺亦如是，特名曰“薛清笺。”今蜀纸有小样者皆是也，非
独松花一色。

《闻见后录》：近世薄书，学在笔墨，事类草创，于纸尤不
择。唐人有熟纸、生纸。熟纸所谓妍妙辉光者，其法不
一，生纸非有丧，故不用。退之《与陈京书》云：“《送孟郊序》，
用生纸写”，言急于自解，不暇择耳。今人少有知者，
司马文正平生随用所居之邑纸，王荆公平生只用
小竹纸一种。

《广川书跋》：“江左书两等纸，用澄心堂所作榖皮细钞，
其上本入中隐堂，备亲览者，为御府书；其下入文馆，
以广图籍。书有楷法，而字颇校雠，今散落人间，往往
收藏为嘉玩，与供进者绝异。晋有中秘书，而又有外
库，悉异纸札。故虞预言：‘秘府中有布纸三万馀，不任
写御书而无所给，请四百枚付著作书史写起居注’。”
然则书纸有等，自昔然也。

古人论书，要识书家主人，则妄误者故常奴尔，亦何
至乱真耶？后世于书既失眼目，而摹拓转伪，则虽欲
如古人悬断真伪，不复得也。故常求辨其缣纸所因，
以识其世先后。其间甚伪者可以辨。至工于临拓而
得旧缣纸者，则不能尽知。服虔谓方絮曰絮”，盖汉纸
如此。古人治纸，要自有法，故以缣帛依旧书长短，随
“事截之，则为幡纸；以生布作纸，名麻纸；以树木皮作
纸，名榖纸；至蘖汁涅染，点治槌装，则为经纸。自汉魏
遗字多作幡纸，晋宋多作麻纸，而隋唐用经纸。今世
所见晋宋帖，多作经纸硬黄，此于真伪可不论也。”
《后山谈丛》：“澄心堂，南唐烈祖节度金陵之宴居也。世
以为元宗书殿，误矣。赵内翰彦若有《澄心堂书目》，才
三千馀卷，有建业文房之印，后有主者，皆牙校也。
《彦周诗话》：段成式《与温庭筠云蓝纸诗序》曰：“‘余在九
江，出意造云蓝纸，辄分送五十枚’。其诗曰：‘三十六鳞
充使时，数番犹得表相思’。”盖龙八十一鳞，鲤三十六
鳞也。至宋景文诗云：“君轩结恋萧萧马，尺素愁凭六
六鱼。”又使六六三十六也。

《延漏录》：“益州出十样鸾笺：曰深红、曰浅红、曰杏红、曰
明黄、曰深青、曰浅青、曰深绿、曰浅绿、曰铜绿、曰浅云。”
又有彩霞金粉。

《䂬溪诗话》：牧之赠何宜诗云：“一日读十纸，一月读十
箱。”古人读书以纸计，范云就袁叔明借《毛诗》，日诵九
纸。又袁俊家贫无书，每从人假借，必皆抄写，自课日
五十纸为计。

《客退纪谈》：“《唐六典》有装潢匠”，注：“音光，上声，谓装成而
以蜡潢纸也。今制笺法犹有装潢之说，人多不解，作
平声，又为装池，益谬甚矣。”

《老学庵笔记》：“前辈传书，多用鄂州蒲祁县纸，云厚薄
紧慢皆得中。又性与面黏相宜，能久不脱。”
《西溪丛语》：“唐秘书省有熟纸匠十人，装潢匠六人。潢，
《集韵》：音胡旷切。”《释名》：“‘染纸也’。《齐民要术》有装潢纸法，
云浸蘖汁入潢，凡潢纸灭白便是染则年久色暗，盖
染黄也。”后有《雌黄治书法》云：“潢讫治者佳，先治人潢
则软。”《要术》：后魏贾思勰撰。则古用黄纸写书久矣，写
讫入潢，辟蠹也。今惟释藏经如此，先写后潢。《要术》又
云：“凡打纸欲生，生则坚，厚则打纸工盖熟纸匠也。”予
有旧佛经一卷，乃唐永泰元年奉诏于大明宫译，后
有鱼朝恩衔，有经生，并装潢人姓名。

《云麓漫抄》：“古结绳而治。二帝以来，始有简册，以竹为
之而书以漆，或用版以铅画之，故有刀笔铅椠之说。
秦汉末用缣帛，如胜广书帛内鱼腹，高祖书帛射城
上，至中世渐用纸。《赵后传》所谓赫蹄者，注云：‘薄小纸’。
然其实亦缣帛。”《蔡伦传》：“用缣帛者谓之纸缣，贵重不
便于人。伦乃用木肤麻皮等，则古之纸即缣帛，字盖”
从糸云。故今人呼书曰策子，取简册之义。又曰“第几
卷”，言用缣素也。江南行简，处州作椠版，而髣髴古制。
卢仝诗云：“首云‘谏议送书至，白绢斜封三道印’。”岂唐
人又曾用绢封者耶？

《负暄杂录》：唐中国未备，多取于外国，故唐人诗中多
用蛮笺字，亦有为也。高丽岁贡蛮纸，书卷多用为衬，
曰本国出松皮纸。又南番出香皮纸，色白，纹如鱼子。
又苔纸，以水苔为之，名侧理纸。薛道衡诗：“昔时应春
色，引绿泛清沟。今来承玉管，布字转银钩。”又扶桑国
出芨皮纸，今中国惟有桑皮纸，蜀中藤纸、越中竹纸、
江南楮皮纸，南唐以徽纸作“澄心堂纸”得名。若蜀笺
吴笺，皆染捣而成。蜀笺重厚不佳，今吴笺为胜。
《癸辛杂识》：“凡撩纸，必用黄蜀葵梗叶，新𢭏，方可以撩，
无则占粘，不可以揭。如无黄葵，则用杨桃、藤槿叶、野
葡萄皆可，但取其不粘也。”

简椠古无有也，陆务观谓始于王荆公，其后盛行。淳
熙末，始用竹纸高数寸、阔尺馀者，简版几废。自丞相
史弥远当国，台谏皆其私人，每有所劾荐，必先呈副
封，以越薄纸书，用简版缴达，合则缄还，否则别以纸
言某人有雅故，朝廷正赖其用。于是旋易之以应课，
习以为常。端平之初，犹循故态。陈和仲因对首言之有云：“槁曾稽之竹，囊，括苍之简”止谓此也。又其后括
苍为轩样，纸小而多，其层数至十馀叠者，凡所言要
切则用之，贵其卷还，以泯其迹。然既入贵人达官家，
则竟留不遣，或别以他椠答之。往者御批至政府从
官皆用蠲纸，自理宗朝亦用黄封简版，或以象牙为
之，而近臣密奏亦或用之，谓之御椠，亦古所无也。
《齐东野语》：坡翁尝醉中为河阳郑倅书，明日视之，纸
乃绢也，遂自题于后云：“古者本谓绢纸，近世失之云。”
盖古人多以绢为纸，乌丝栏乃织成为卷而书之。所
谓茧纸者，亦以茧为纸也。按《蔡伦传》云：“用缣帛者，谓
之纸缣贵简重，不便于人，乃用木肤麻皮等。”《隋修文
殿御览》载：晋人藏书数，有白绢草书、白绢行书、白锻
绢楷书之目。又魏太和间，博士张楫上《古今字帖》，其
巾部辨纸字云：“今世其字从巾。盖古之素帛，依旧长
短，随事截绢，枚数重叠，即名蟠纸，故字从糸，此形声
也。蔡伦以布𢭏锉作纸，故字从巾。”是其声虽同，而糸、
巾则殊也。卢仝《茶歌》有“白绢斜封三道印”之句，岂以
绢书之耶？

《野客丛谈》：敕旧用白纸，唐高宗上元间以施行之制，
既为永式，白纸多蠹，遂改用黄。除拜将相制书用黄
麻纸。其或学士制不自中书出，故独用白麻纸，所以
有黄麻、白麻之异也。诏，晋时多用青纸，见楚王伦、太
子遹等传。故刘禹锡诗曰：“优诏发青纸，表亦用黄纸。”
观《前燕录》载岷山公黄纸上表，《北史》：邢卲为人作表，
自买黄纸写送之。因知古者上下所书之纸，不拘如
此。李肇《翰林志》曰：“凡赐予、征召、宣索、处分曰诏，用白
藤纸。抚军旅曰书，用黄麻纸。道观荐告词文用青藤
纸，谓之青词。凡诸陵荐告上表，用白麻纸。”《石林燕语》
曰：“唐中书制诏有四画：旨而施行者曰发敕，用黄麻
纸；承旨而行者曰敕牒，用黄藤纸；赦”书用绢黄纸，或
曰：取其不蠹也。《东斋杂记》：治平间，以馆中书多蠹，更
以黄纸写。又知易白以黄者，往往以避蠹之故，非专
为君命而然。

《刘冯事》始古者削竹木以书姓名，故谓之“刺。”后以纸
书，谓之“名纸。”

《御史》故事，按弹奏白纸为重，黄纸为轻，今一例白纸
无差降矣。

《牧竖闲谈》：“蜀中松花纸、金纱纸、杂色流沙纸、彩霞金
粉龙凤纸，近年皆废，惟十馀年绫纹纸尚存。”

山家清供，一日，许判司执中远以葵笺分惠，绿色而
泽，入墨觉有精采。询其法，乃得之。北司刘廉靖蹲采
带露葵叶研汁，用布擦竹纸上，候少干，用温火熨之。
许尝有诗云：“不取倾阳色，那知悬主心。”此法不独便
于山家，且知二公俱有葵藿向阳之意，又岂不愈于
《题芭蕉》、书柿叶。

《研北杂志》：“竹简之法，绝而不传。米元章得古简，始更
制法。”

《丹铅总录》：谢康乐《山居赋》：“剥芨岩椒。”自注言：芨皮可
以为纸。顾文荐《负暄杂录》云：“扶桑国出芨皮纸。”
蜀笺，自唐已名天下。予修《蜀艺文》，有《蜀笺谱》一篇。近
观《龙川集》，陈同甫与朱元晦书云：“川笔十枝，川墨一
挺，蜀人以为绝品。”则蜀人之笔墨，在宋以为绝品，不
知何时降为眉州大邑之滥恶耳。

唐世有蠲纸，一名《衍波笺》，盖纸文如水文也。

韩浦诗云：“十样鸾笺出益州。”《成都古今纪载》其目，曰
深红，曰粉红，曰杏红，曰明黄，曰深青，曰浅青，曰深绿，
曰浅绿，曰铜绿，曰浅云，凡十样。又有松花、金沙、流沙、
彩霞、金粉、桃花、冷金之别，即其异名。又《蜀志》载王衍
以霞光笺五百幅赐金堂令张蠙，霞光即深红笺也。
又有百韵笺，以其幅长可写百韵诗为名。其次学士
笺，则短于百韵焉。

《唐六典》有“装潢匠”，注：“音光，上声”，谓装成而以蜡潢纸
也。今制笺法犹有“潢装”之说，人多不解，作平音读，又
改为“装池”，自谓奇语，其谬甚矣。

《历代名画记》：“好事家宜置宣纸百幅，用法蜡之，以备
摹写。”

《方舆胜览》：“歙绩溪界有地名龙须”，出佳纸，有“麦光白
滑、冰翼凝霜”之目。

《群碎录》：“铅椠椠版长三尺。”谓以铅刻于椠而书之，木
可修削，故简版称教削。

《闽部疏》：粉竹舂丝为佳纸料者，美于江东。白苎
《清暑笔谈》：“捶粉笺杂色者，仅华美。然粉疏则涩，笔滑
则不能燥。墨藏久则粉渝，而墨脱，不便收折，折久恒
裂，近稍用紧白纯净者。”夫物古质而今媚，近来俗好
多媚，惟所用缣素，稍还古质。故余诗云：“馀情寄缣素，
反朴还其淳。”

《贤奕》：古人写书尽用黄纸，故谓之黄卷。颜之推曰：“读
天下书未遍，不得妄下雌黄。”雌黄与纸色类，故用之
以灭误。今人用白纸，而好事者多用雌黄灭误，殊不
相类。

书蕉：上古结绳而治，二帝以来始有简策，以竹为之而书以漆，或用版以铅画之，故有刀笔、铅椠之说。
《水南翰记》：“凡接纸缝如一线，日久不脱，用楮树汁、白
面、白芨末调和为糊。”
《事物原始：诗出车篇》云：“畏此简书。”简书者，治竹煞青，
作简以书。今人直用纸，名曰简，以通庆吊问候之礼。
锡带前书曰书版曰牍，书竹曰简。

《妮古录》：“蔡伦笺纸，有玉版，有贡馀，有经屑，有表光玉
版贡馀杂以零布、破履、乱麻为之，惟经屑、表光，非乱
麻不用。”

宋纸“于明”，望之无帘痕。

唐有《鱼子笺》。宋颜方叔尝创制诸色笺，有杏红、露桃
红、天水碧，俱砑花竹鳞羽、山林人物，精妙如画。亦有
金缕五色描成者，士夫甚珍之。范成大云：“蜀中粉笺，
正用吴法。”元有《春膏》《水玉》二笺，魫色尤奇。又以纸
作蜡色，两面光莹。多写《大藏经》，传流于世，故有“宋笺”、
“元笺”之称。近年所造者，幅小于昔，虽便于用而无古
法。

《珍珠船》晋宋间有一种纸，长丈馀，就船抄之，世谓“茧
纸。”纸字从糸氏，蔡伦从“巾。”

《太平清话》：米敷文论纸帖云：“饶州竹，入墨在连上。又
有黄皮纸，天性如染，薄紧可爱，亦宜背古书。连纸不
可写经。用小便浸稻干，非竹也。天阴便臭。又连蠹，非
佳品，浆锺亦不成。”此论见真迹。

《述古书法纂》：“汉成帝以箧裹药二”，又“赫蹄书与狱中
妇人曹宫饮。”赫蹄，薄小纸也。

唐舒元舆作《吊剡溪藤文》，剡溪产古，藤可作纸，斩伐
殆尽。元舆借题讽俗，以寄其悲，故曰：“今之错为文者，
皆夭阏剡藤者也。”

《惠州府志》：“河南岸人作草纸，云是仙人白玉蟾所度，
此未可知。”大要凡艺事须有所传而后精。作纸之竹，
在在有之，但不得其传耳。

《酉阳杂俎》：东都龙门有一处，相传广成子所居也。天
宝中，北宗雅禅师者于此处建兰若，庭中多古桐，枝
干拂地。一年中，桐始华，有异蜂如人吟咏。禅师谛视
之，具体人也。乃以卷竹羃巾网获一焉，寘于纱笼中，
忽有数人翔集笼者，若相慰状。又一日，其类数百积
于笼外，语声甚细。禅师隐于柱，听之，有曰：“予与青桐
君奕胜，获琅玕纸十幅，君出，可为《礼星子》词，当为料
理语。”皆非世人事。禅师举笼放之。

《龙川志》：“蓝乔，字字昇，隐霍山学仙道，一日飞升而去，
后人见之。洛阳市尝置纸百馀张于足下，令人片拽
之，无一破者。一日复置纸足下，令人取之，尽成浮云
片片。有仙鹤自南来，空中历历闻箫声，去，不复见。